**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 523**

от заседание на Общинския съвет,

проведено на 29.07.2021 г., Прот. № 32

**ОТНОСНО:** Приемане на Годишен финансов отчет за 2020 г. на „Дунавско дело“ ЕООД, ЕИК 104600901, разпределяне на печалбата и освобождаване на управителя от отговорност

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 137, ал. 1, т. 3 и т. 5, във връзка с чл. 147, ал. 2 от Търговския закон (ТЗ), чл. 38 от Закона за счетоводството (ЗСч), чл. 25, ал. 1, т. 3, т. 4 и т. 6 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, чл. 10, т. „в“ и т. „д“, чл. 11, ал. 3, т. „и“ от Учредителен акт на „Дунавско дело” ЕООД, докладна записка (№ 08-00-1182/14.07.2021 г.) от дирекция „Управление на собствеността и стопански дейности и предложение с Вх. № 983/15.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Приема Годишния финансов отчет за 2020 г. на „Дунавско дело” ЕООД, ЕИК 104600901.

2. Възлага на управителя на „Дунавско дело” ЕООД, ЕИК 104600901 да предприеме необходимите действия по обявяване на Годишния финансов отчет за 2020 г. на дружеството, съгласно предвидения законов ред.

3. Поради реализирана загуба от дейността на „Дунавско дело” ЕООД, ЕИК 104600901 за финансовата 2020 г. в размер на 3 230,70 лв. (три хиляди двеста и тридесет лева, седемдесет стотинки) , печалба не се разпределя.

4. Освобождава от отговорност Габриела Петрушева - управител на „Дунавско дело” ЕООД, ЕИК 104600901 за дейността ѝ през 2020 г.

**Мотиви:** С докладна записка до Кмета на община Свищов (№ 08-00-1182/14.07.2021 г.) от дирекция „Управление на собствеността и стопански дейности“ е сведена информация относно представен от управителя на „Дунавско дело“ ЕООД годишен финансов отчет към 31 декември 2020 г. (рег. индекс № 26-00-289/13.04.2020 г.) със съставни части:

* Счетоводен баланс към 31.12.2020 г.;
* Отчет за приходите и разходите за 2020 г.;
* Отчет за паричния поток за 2020 г.;
* Отчет за собствения капитал за 2020 г.

С оглед на факта, че едноличен собственик на капитала на „Дунавско дело“ ЕООД е Община Свищов, на основание чл. 137, ал. 1, т. 3 и т. 5, във връзка с чл. 147, ал. 2 от Търговския закон и чл. 25, ал. 1, т. 3, т. 4 и т. 6 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, във връзка с чл. 10, т. „в“ и т. „д“ от Учредителен акт на „Дунавско дело“ ЕООД, Общински съвет – Свищов следва да вземе решение за приемане годишния финансов отчет на дружеството за 2020 г., разпределяне на печалбата и освобождаване на управителя му от отговорност.

Видно от представените финансови документи, за отчетната 2020 г. „Дунавско дело“ ЕООД реализира финансов резултат „загуба“ в размер на 3 230,70 лв. (три хиляди двеста и тридесет лева, седемдесет стотинки), при наличие на несъбрани вземания от клиенти и доставчици.

В допълнение, съгласно чл. 16 от ЗСч, органите на управление на предприятието отговарят както за съставянето, своевременното изготвяне и съдържанието, така и за публикуването на финансовите отчети. Предпоставка за самото публикуване е изпълнението на разпоредбата на чл. 38 от ЗСч – предприятието следва да публикува годишния си финансов отчет, след приемането му от компетентния орган.

В заседанието участват 29 общински съветници.

Гласували “За” – 27, “Против” – няма и “Въздържали се” – 2.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/